b'\n_START_ARTICLE_\nSaskiat\n_START_PARAGRAPH_\nSaskiat ovat Suomessa toimivia taideyhdistyksi\xc3\xa4, joiden teht\xc3\xa4v\xc3\xa4n\xc3\xa4 on edist\xc3\xa4\xc3\xa4 sek\xc3\xa4 tukea paikallista kuvataidetta. Yhdistysten j\xc3\xa4senin\xc3\xa4 on kuvataiteilijoiden puolisoita ja suurin osa j\xc3\xa4senist\xc3\xb6st\xc3\xa4 on naisia. Nimens\xc3\xa4 yhdistykset ovat ottaneet alankomaalaisen taiteilijan Rembrandtin puolison Saskian mukaan._NEWLINE_Suomen ensimm\xc3\xa4inen Saskia-yhdistys perustettiin vuonna 1948 Helsinkiiin. Yhdistyksi\xc3\xa4 on perustettu my\xc3\xb6s kymmenelle muulle paikkakunnalle; Jyv\xc3\xa4skyl\xc3\xa4 (1958), Kuopio (1971), Lappeenranta (1981), Oulu (1967), Pori (1959), Tampere (1955), Turku (1955) ja Vaasa (1971). H\xc3\xa4meenlinnan (1957) ja Kotkan (1986) Saskiat ovat lopettaneet toimintansa._NEWLINE_Helsingin yhdistys k\xc3\xa4ytt\xc3\xa4\xc3\xa4 ainoana itsest\xc3\xa4\xc3\xa4n nime\xc3\xa4 Saskia, muut monikollista muotoa Saskiat.'